Snæfellskonur hafa lokið keppni í Lengjubikarnum Lið Snæfellskvenna endaði í öðru sæti B-riðils Lengjubikars kvenna á laugardaginn þegar síðasta umferð riðlakeppninnar fór fram . Tveimur dögum áður , á fimmtudaginn , hafði liðið beðið lægri hlut gegn Haukum á útivelli , 87 : 70 . Á laugardaginn mætti Snæfell liði Njarðvíkur heima í Stykkishólmi og uppskar auðveldan sigur 85 : 61 . Snæfell byrjaði betur í leiknum og var komið með átta stiga forskot eftir fyrsta leikhluta 21:13 . Njarðvíkingar komu þó grimmir til leiks í öðrum leikhluta og snéru við leiknum sér í vil og höfðu þriggja stiga forystu þegar fáeinar mínútur voru eftir af leikhlutanum . Góður kafli Snæfells undir lok leikhlutans kom liðinu hins vegar aftur í forystu og var staðan í hálfleik 43 : 35 . Seinni hálfleikur var aftur á móti leikur einn fyrir heimamenn sem léku á alls oddi og héldu gestunum í skefjum með góðri vörn . Að lokum vannst góður 22 stiga sigur eins og áður sagði , 87 : 70 . Stigahæst í liði Snæfells var Chynna Unique Brown með 30 stig en að auki tók hún 12 fráköst . Eva Margrét Kristjánsdóttir kom næst með 15 stig en á eftir henni Hildur Sigurðardóttir með 12 , Guðrún Gróa Þorsteinsdóttir 10 , Rebekka Rán Karlsdóttir 6 , Helga Hjördís Björgvinsdóttir 5 , Aníta Sæþórsdóttir 3 og Hugrún Eva Valdimarsdóttir og Silja Katrín Davíðsdóttir 2 stig hvorar . Snæfellskonur hafa þar með lokið keppni í Lengjubikarnum þetta árið en einungis fer fram einn úrslitaleikur í bikarnum og því einungis efstu liðin úr riðlunum tveimur sem keppt var í sem komast áfram . Næsti leikur Snæfells er í fyrstu umferð Dominos deild kvenna sem fram fer 9. október næstkomandi gegn Grindavík á útivelli .